OpenLLM-France/wikimedia huggingface dataset:
# Empuje (Donostia)

Empuje Donostiako kirol elkarte bat izan zen, 1930eko hamarkadaren hasieran Kontxako Banderan parte hartu zuena.

## Historia

Empuje elkartea da Kontxako Banderan trainerua izan duten hamabi elkarte donostiarretako bat.
Arraun kuadrillen garaien ondoren, klub edo elkarteen izenean aurkeztu zituen traineruak Donostiak 1932ko Kontxan. Bata Amaikak Bat izan zen, eta bestea Empuje. Bi urtetan hartu zuen parte Empujek: 1932an laugarren izan zen, eta 1933an zortzigarren.

## Erreferentziak

* ↑ Ciaboga aldizkaria, 1942ko alea.

## Kanpo estekak

* Datuak: Q11681463
# Empty Sky

Empty Sky Elton John abeslari britainiarrak 1969an Erresuma Batuan plazaratu zuen lehen estudioko diskoaren izenburua da. Arrakasta izan zuen baina ez bere album ezagunenen parekoa. DJM Records estudioetan grabatu zuen eta ekoizlea Steve Brown izan zen.

## Ezaugarriak

Lan honen 3.000.000 kopia saldu ziren mundu osoan. Arrakasta handia baina ez ondoren etorriko zirenen parekoa. Estatu batuetan 1975ean plazaratu zen lehen aldiz, MCA Records eskutik. Abeslaiaren ikuspuntutik nahiko lan hutsala izan zen nahiz eta haren grabazioaz oso oroimen onak gorde. Disko honetan abeslariaren potentzialitate handia nabaria zen.

## Abestien zerrenda
### A aldea

* "Empty Sky" - 8:29
* "Val-Hala" - 4:12
* "Western Ford Gateway" - 3:15
* "Hymn 2000" - 4:29

### B aldea

* "Lady What's Tomorrow" – 3:09
* "Sails" – 3:45
* "The Scaffold" – 3:18
* "Skyline Pigeon" – 3:37
* "Gulliver/Hay-Chewed/Reprise" – 6:59

### 1995eko CD edizioaren bonus tracks

* "Lady Samantha" – 3:02
* "All Across the Havens" – 2:52
* "It's Me That You Need" – 4:04
* "Just Like Strange Rain" – 3:44

## Parte hartzaileak

* Elton John – ahotsa, piano, organo, Hohner piano, klabizenbalo
* Caleb Quaye – gitarrak
* Tony Murray – gitarra baxua
* Roger Pope – perkusioa
* Nigel Olsson – perkusioa "Lady What's Tomorrow" abestian
* Don Fay – saxofoi, txirula
* Graham Vickery – aho-soinu

## Erreferentziak

* ↑ https://www.allmusic.com/album/empty-sky-mw0000192702

## Kanpo estekak

* Datuak: Q1753065
# Empuriabrava

Empuriabrava Kataluniako Gironako probintziako Castelló d'Empúries udalerrian dagoen urbanizazio bat da, Alt Empordà eskualdean. 2008an 7.805 biztanle zituen.
Urbanizazioa Graells hondartzan eraikitako ubide sare batez osatutako kirol-portu bat da. Rosesko golkoan dago, Aiguamolls de l’Empordà Parke Naturalaz inguratua.
Gaur egun Europa osoko kirol-portu handiena da, denera 24 km ubidez. 2008an 7.805 biztanle zituen.

## Kanpo estekak

* (Katalanez) Castelló d'Empúriesko udalaren webgunea.
* Datuak: Q1339496
* Multimedia: Empuriabrava / Q1339496
# Edward Kienholz

Edward Kienholz (Fairfield, Washington, AEB, 1927 – 1994) estatubatuar eskultorea izan zen.

## Biografia

Etxalde batean hazia eta hezia. Lanbide asko ikasi zituen eta margotzen hasi zen. Las Vegasen, 1950ean, zurezko irudiak egiten hasi zen. Inoiz, txatarratik ateratako gauzez hornitzen zituen irudiok.
Bere obrak errealismo sozial handikoak dira: Roxy (1961) Las Vegasko putetxe baten irudikapena da, eta The Beanery (1965), bere maisulanetako bat, taberna batena.
1972an Nacy Reddin argazkilariarekin ezkondu zen, eta 1973tik aurrera elkarlanean aritu ziren eskulturak egiten. Hurrengo urtean Mendebaldeko Alemaniara joan ziren bizitzera, eta hurrengo urteetan Alemaniako kulturaren ezaugarriak irudikatu zituzten. Kienholzen obrak New Yorkeko Amerikar Artearen Whitney Museoan eta Tokioko Arte Modernoko Museoan daude.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q583959
* Multimedia: Edward Kienholz / Q583959
# Edward L. Atkinson

Edward Leicester Atkinson DSO AM RN (Saint Vincent, 1881eko azaroaren 23a - Mediterraneoa, 1929ko otsailaren 20a) britainiar itsas zirujaua eta Antartikako esploratzailea izan zen, Robert Falcon Scott-ek (1910-13) zuzendutako Terra Nova Espedizioaren kide zientifikoa. 1912ko espedizioan zehar, Evans lurmuturreko basea Atkinsonen agintepean zegoen, eta bere gidaritzapeko taldeak "Birdie" Bowersen eta Edward Wilsonen gorpuak aurkitu zituen. Atkinsonek bi eztabaida izan zituen: bat Scottek txakurrak erabiltzeari buruzko eskumenak; eta talde polarrean eskorbutoren existentziarekin zerikusia zuen beste bat. Bere izena Atkinson itsaslabarrari eman zitzaion, Victoria lurraldeko iparraldeko kostaldean (71 ° 18 'H 168 ° 55' E).
Atkinson 1881eko azaroaren 23an jaio zen Haizealdeko uhartetan, eta bere haurtzaroko zati handi bat han eman zuen. Forest eskolan egin zituen ikasketak, Snaresbrook-en, eta mediku-instrukzioa St. Thomas Ospitalean jaso zuen, Londresen. Bertan, boxeo txapelduna izan zen pisu erdiastun kategorian. 1906an graduatu zen eta, bi urte geroago, Royal Navy britainiarrean sartu zen mediku ofizial gisa, Royal Naval Hospital-en, Haslar-en, Gosport-en, Hampshire-en. Bere funtzio nagusia ikertzailearena zen, eta gonorrea erreumatikoari buruzko ikerketa bat argitaratu ondoren, Tierra Nova espedizioaren mediku eta parasitologo gisa hautatua izan zen.
* Datuak: Q476650
* Multimedia: Edward L. Atkinson / Q476650
# Edward Kasner

Edward Kasner (New York, 1878ko apirilaren 2a – New York, 1955eko urtarrilaren 7a) Amerikar matematikaria, googol terminoaren dibulgatzailea.
Kasnerrek Cassius Keyserrekin ikasi zuen Columbia Unibertsitatean. Doktoretza 1899an bukatu eta The Invariant Theory of the Inversion Group liburua idatzi zuen.
1920an umeen interesa pizteko asmoz 10$^{100}$ zenbakia izendatzeko eskatu zien bere ilobei, Milton eta Edwin Sirottari. Miltonek googol proposatu zuen. Hori dela eta Googlek, adibidez, zenbakiaren izena hartu du. Kesnerrek ere googolplex zenbakia asmatu zuen, hau da 1 bat googol bat zeroz jarraituta ($10^{\,\!10^{100}}$). Hori dela eta Googleren bulegoak Googleplex izena dute.
* Datuak: Q441117
* Multimedia: Edward Kasner / Q441117
# Edward James Olmos

Edward James Olmos (Los Angeles, 1947ko otsailaren 24 - ), Estatu Batuetako aktorea da.

## Filmak

* Evening in Byzantium (1978)
* Fukkatsu no hi (1979)
* Three Hundred Miles for Stephanie (1981)
* Wolfen (1981)
* Zoot Suit (1981)
* Blade Runner (1982)
* The Ballad of Gregorio Cortez (1983)
* Saving Grace (1985)
* Stand and Deliver (1988)
* The Fortunate Pilgrim (1989)
* Triumph of the Spirit (1989)
* Talent for the Game (1991)
* American Me (1992)
* Roosters (1993)
* Menendez: A Killing in Beverly Hills (1994)
* A Million to Juan (1994)
* The Burning Season (1994)
* Mirage (1995)
* My Family (1995)
* Dead Man's Walk (1996)
* The Limbic Region (1996)
* Caught (1996)
* 12 Angry Men (1997)
* Selena (1997)
* The Disappearance of Garcia Lorca (1997)
* The Wonderful Ice Cream Suit (1998)
* The Taking of Pelham One Two Three (1998)
* Bonanno: A Godfather's Story (1999)
* The Road to El Dorado (2000)
* Gossip (2000)
* The Judge (2001)
* In the Time of the Butterflies (2001)
* Jack and Marilyn (2002)
* American Family (2002)
* Cerca, La (2005)
* Nausicaä of the Valley of the Wind (2005)
* Splinter (2006)
* Walkout (2006)
* Beverly Hills Chihuahua (2008)

## Lanak telebistan

* Miami Vice (1984-1989)
* The West Wing (1999-2000)
* American Family (2002)
* Battlestar Galactica (2003-2009)
* The George Lopez Show (2007)

## Kanpo estekak

* Datuak: Q211415
* Multimedia: Edward James Olmos / Q211415
# Edward James Roye

Edward James Royce (Newark, Ohio, 1815eko otsailaren 3a - Monrovia, 1872ko otsailaren 11) liberiar politikaria izan zen. Liberiako presidentea izan zen 1870etik 1871ra.
Ohion jaio zen eta 1846an Liberiara emigratu zuen Amerikako Kolonizazio Elkartearen laguntzarekin. Merkatari negozio bat ezarri zuen eta hiru urte geroago politikan hasi zen. Ordezkarien Ganberako presidentea (1848-50), Auzitegi Goreneko epaile nagusia eta Ogasun idazkaria izan zen.
1870eko urtarrilean hartu zuen presidente kargua, eta zailtasun ekonomiko eta finantzario larriei aurre egin behar izan zien. 1871ko urrian kargutik kendu eta espetxeratu egin zuten.
Bertsio ezberdinak daude bere heriotzari buruz. Hil egin zuten, edo agian ito egin zen igerian ihes egin nahian.
* Datuak: Q879069
* Multimedia: Edward James Roye / Q879069
# Edward John Eyre

Edward John Eyre (Whipsnade, Bedfordshire, Erresuma Batua, 1815eko abuztuaren 5a - Devonshire, Erresuma Batua, 1901eko azaroaren 30a) Ingalaterrako esploratzailea eta Britainia Handiaren kolonietako administratzailea izan zen. Australiako hegoaldea zeharkatu zuen, eta 1840. urtean bere izena daraman aintzira gazia aurkitu zuen. Jamaikako gobernadore zela, oso gogor zapaldu zuen langile beltzen matxinada, eta, horren ondorioz, kargua utzi behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q357792
* Multimedia: Edward John Eyre / Q357792
# Edward Jones Dome

Edward Jones Dome edota The Dome at America's Center Missouri estatuko Saint Louis hirian dagoen amerikar futbol estadio bat da. 1995ean eraiki zen eta St. Louis Rams taldearen jokalekua da.

## Iruditegia

* Aireko ikuspegia.

## Kanpo estekak

* Edward Jones Dome estadioaren webgunea (Ingelesez)
* Datuak: Q1292739
* Multimedia: The Dome at America's Center / Q1292739
# Effeltrich

Effeltrich Alemaniako udalerria da. Bavaria estatuan kokatuta dago, [[Forchheim (barrutia)|Forchheim]] barrutian. 2014an 2.606 biztanle zituen 11,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503233
* Multimedia: Effeltrich / Q503233
# Efemeride

    Artikulu hau astronomiari buruzkoa da; gertakari baten urteurrena gaitzat duena beste hau da: «Urteurren»
Astronomian, efemeridea egun bakoitzean planeta, satelite, izar edo beste argizagi batek zeruan duen kokapena eta beste uneko ezaugarriak adierazten dituen taula edo datu-multzoa da. Konputagailu mekanikoen lehen aplikazioetako bat izan zen arren, efemeride terminoa taula inprimatu sinple bati aplikatzen zaio.
Efemerideetatik abiatuta kalkulatutako kokapen astronomikoa igoera zuzenaren eta deklinazioaren koordenatu esferikoen sisteman gertatzen da. Astronomoentzat garrantzitsuak diren fenomeno astronomiko batzuk hauek dira: eklipseak, planeten erretrogradazioa, denbora siderala, Ilargiaren nodoen kokapen ertainak eta errealak, ilargi-faseak eta zeruko gorputz txikiagoen posizioak.

## Ikus, gainera

* Almanaka
* Apogeoa
* Garaia (astronomia)
* Ozar-izar
* Perigeoa
* GPS

## Erreferentziak

* ↑ «Helioskiametroa, astronomia-efemerideen neurgailua» Zientzia Kaiera 2016-12-13 (Noiz kontsultatua: 2022-12-24).

## Kanpo estekak

* TAU astronomia taldearen efemerideen egutegia
* Solar System Live efemerideen jarraipen webgunea
* Datuak: Q120200
* Multimedia: Ephemeris / Q120200
# Efenechtyd

Efenechtyd, Galesko iparraldean dagoen etxalde eta haran bat da, Denbighshire eremuan.
2011ko erroldaren arabera 655 biztanle zituen.

## Kanpo estekak

* Datuak: Q5347205
* Multimedia: Efenechtyd / Q5347205
# Eferbeszentzia

Eferbeszentzia likido batean gas-burbuilak sortzea da, erreakzio kimiko baten ondorioz. Hitzak latinezko fervere aditzetik dator, euskaraz irakin esan nahi duena.

## Kanpo estekak

* Datuak: Q2797526
# Efesita

Efesita silikato motako minerala da eta trioctahedral micas taldearen kidea da.

## Ezaugarriak

Efesita silikato mineralaren formula kimikoa hau da: ${\ce {LiNaAl2(Al2Si2O10)(OH)2}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4,5 da.

## Erreferentziak

* 1 2 (Ingelesez) «Ephesite: Mineral information, data and localities.» www.mindat.org (Noiz kontsultatua: 12-05-2019).
# Effacer l'historique

Effacer l'historique 2020ko Benoît Delépine eta Gustave Kervern frantziar zinema zuzendarien film komikoa da.

## Sinopsia

Oharra: Atal honek istorio osoa edo amaiera argitzen du.
Frantzia Garaiko auzo pobre batean bizi diren hiru bizilagun guztiz etsita daude teknologiarekin eta sare sozialekin dituzten arazoekin. Hala, pirata informatiko batekin hitz egin, eta, haren laguntzarekin, erraldoi teknologiko ahaltsuen aurka egitea erabakitzen dute.

## Aktoreak

* Blanche Gardin : Marie
* Denis Podalydès : Bertrand
* Corinne Masiero : Christine
* Vincent Lacoste : le sextapeur
* Benoît Poelvoorde : le livreur Alimazone
* Bouli Lanners : Dieu
* Vincent Dedienne : le fermier bio
* Philippe Rebbot : la feignasse
* Michel Houellebecq : l'acheteur de voiture suicidaire
* Clémentine Peyricot : Cathya
* Lucas Mondher : Sylvain
* Jean-Louis Barcelona : le serveur grognon
* Candy Ming : la guichetière de la Poste
* Joseph Dahan : le guichetier de la Poste
* Pierre Gommé : le gamin de la banque
* Jackie Berroyer : le voisin pointilleux
* Jean Dujardin : le chasseur de pandas
* Denis O'Hare : le millionnaire américain
* Gustave Kervern : l'autre dodo

## Erreferentziak

* ↑ «Effacer l'historique» Berria 2021-05-08 CC BY-SA 4.0 lizentziapean.

## Kanpo estekak

* Datuak: Q83969215
# Efesoko kontzilioa

Efesoko kontzilioa (hirugarren kontzilio ekumenikoa) 431n burutu zen Efeson, Asia Txikian (gaur egungo Turkian). Teodosio II.ak deituta, 200 gotzain inguru elkartu ziren. Efesoko kontzilioa aurrekoak baino istilutsuagoa izan zen, eztabaida sutsuak izan ziren nestorianismo izeneko doktrinaren inguruan.
Efesoko kontzilioa katolikoek, anglikanoek, luteranoek eta ortodoxoek onartzen dute gaur egun.

## Kontzilioren eztabaidak

Efesoko kontzilioa eztabaida kristologikoaren une garrantzitsua izan zen Elizan. Aurreko kontzilioek (Nizeako I. kontzilioak eta eta Konstantinopoliseko I. kontzilioak) Hirutasunari eta Jainkoaren izateari buruz eztabaidatu zuten nagusiki, baina Efeson Jesukristoren izate bikoitza (jainkozkoa eta gizatiarra) izan ziren eztabaidagai garrantzitsuenak. Nestorianoek Jesukristoren izate bikoitza banatuta zegoela zioten. Gainera, giza izatea nagusi zela zioten Jesusengan. Horregatik Maria bere amari Theotokos (Jainkoaren Ama) deitu beharrean Khristotokos (Kristoren Ama) deitzen zioten. Izan ere, nestorianoentzat Maria Jesus gizonaren ama zen soilik; Jesus gizona gizon normala zen, beste edozein bezala sortua baina Jainkoak zeregin berezi baterako aukeratua. Beste era batera esateko, Jesusen misioa ez zela betierekoa aitortzen zuten.
Efesoko kontzilioak nestorianismoa gaitzetsi zuen Jesus aldi berean gizaki eta Jainko zela aldarrikatuz. Maria, beraz, Kristoren ama izateaz gain, Jainkoaren Ama ere bazela adierazi zuten, erabat Jainko zen gizonaren ama zelako. Hala ere, Jesukristoren bi izate horien arteko harremana ez zen behar bezala zehaztuta gelditu.

## Ikus, gainera

* Mariaren eliza
# Efeso

Efeso (grezieraz: Έφεσος, turkieraz: Efes) antzinako Asia Txikiko herria izan zen, gaur egun Turkia. Merkataritza, erlijio eta kultura gune joniar garrantzitsua zen, Egeo itsaso ertzean kokatuta.

## Historia

Efeso, Apasa edo Abasaren hiria bezala identifikatu da, hitita izendatua izan zen Arzawaren erresumaren hiriburu bezala. Bertan, zeramika mizenikoa aurkitu egin da baita ere.
Efesoren fundazioa K. a. XI. mendean izan zen Atenaseko kolonoen esku Kodros erregearen semearen esku, Androklo izenekoa.
Erromatarren garaian, Paulo Tarsokoa Efeson bi urtez baino gehiago egon zen 54tik aurrera. Geroago, Efeson preso egon zen 57 urtera arte. Batzuk geroago ere izan zitekeela esaten dute, baino ez 63 urtea baino urrunago. Uste da denboraldi hartan Gutuna Filipotarrei idatzi egin zuela. San Paulo beste epistola bat idatzi zien Efesoko biztanleei, Inazio Antikokiakoak egin zuen bezala II. mendean.
San Joan ebanjelaria Efesora joan zen 62. urtean. Domizianoren jazarpena dela eta, Joan erbesteratu zuten eta Nervaren inperioaren aginduz bakarrik itzuli zen Efesora. Urte batzuk pasa ondoren Efeson hil zen, jada zaharra zelarik. Apokalipsian Efeso bere lehen maitalea galdu duen hiria bezala ezagutzen da.
431ko ekainaren 22an Efesoko hirugarren kontzilioa hasi zen, San Zelestino I.a Aita Santuak hasi zuen eta Zirilio Alexandriakoak bulkatua izan zen nestorianismoaren kontra borroka egiteko. VII eta VIII artean, Efeso arabiarren esku egon zen.
Efeson gaur egun munduko liburutegirik zaharrena dago. Munduko lehen hiria izan zela ere esaten da.

## Ondasun nabarmenak

* Anfiteatroa: 24.500 eserleku.
* Artemisaren tenplua: Munduko Zazpi Mirarietako bat. 20 metroko 120 koloma zituen; gaur egun, bakarra dago zutik. 262. urtean erre eta arpilatu zuten.
* Celsusko liburutegia: hiritar bere aitaren ohorez sortu egin zuen. Fatxadak oraindik zutik dirau. Ekialderantz zuzendua dago, goizetan eguzkiaren argia erabiltzeko.

## Efesoar ezagunak

* Heraklito Efesokoa, filosofoa
* Kalino Efesokoa, poeta
* Artemidoro Efesokoa, poeta
* Zenodoto Efesokoa, Alexandriako liburuzaina
* San Maximo Efesokoa, martiria
* Agasio Efesokoa

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Ikus, gainera

* Efesoko kontzilioa

## Kanpo estekak

* Datuak: Q47611
* Multimedia: Ephesus / Q47611
# Effelder (Eichsfeld)

Effelder (Eichsfeld) Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 1.233 biztanle zituen 10,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552781
* Multimedia: Effelder / Q552781
# Eztebe Lekapeno

Eztebe Lekapeno (grezieraz: Στέφανος Λεκαπηνός, Stéphanos Lekapenós; Konstantinopla, 910 – 963ko apirilaren 18a) Bizantziar Inperioko enperadorea izan zen 924ko abenduaren 25etik 945eko urtarrilaren 27ra.
Erroman I.a Lakapetarra eta Teodoraren semea izan zen.
Erromanek enperadorekide izendatu zituen bere seme Eztebe eta Konstantino 924ko abenduaren 25ean. Baziren beste bi enperadore elkartuak, Kristobal eta Konstantino VII.a Porfirogeneta. Konstantino anaia zaharrena 931n hil zen eta Konstantino VII.a inperioko bigarren postuan kokatu zen Erromanen ondoren. Eztebe eta Kristobal anaiak bere etorkizunaren beldur izan ziren eta 944ko abenduaren 20an Erroman tronutik kendu eta Konstantino VII.a baztertu zuten. Hala ere, herriak nahiago izan zituen kargutik kendutako enperadoreak, eta 945eko urtarrilaren 27an Eztebe eta Kristobal tronutik kendu eta erbestera bidali zituzten.
Ana Gabalasekin ezkondu zen eta seme bat izan zuen. Lesbos uhartean hil zen 963ko Pazko egunean.
* Datuak: Q1291408
* Multimedia: Stephen Lekapenos / Q1291408
# Eztebe Tomašević

Eztebe Tomašević (serbokroazieraz: Stjepan/Stefan Tomašević, Стјепан/Стефан Томашевић; 1438 aldean - Jajce, egun Bosnia-Herzegovina, 1463ko maiatzaren 25a) Bosniako erregea izan zen 1461–1463 bitartean, eta Serbiako despota 1459ko apiriletik ekainera. Mehmed II.a otomandar sultanak 1463an hilarazia, Kotromanić dinastiako azken monarka izan zen.

## Erreferentziak

* ↑ Kotromanic. Lur Hiztegi Entziklopedikoa, CC-BY 3.0, euskara.euskadi.eus (Noiz kontsultatua: 2020-1-27).

## Kanpo estekak

* Datuak: Q518086
* Multimedia: Stjepan Tomašević / Q518086
# Eztebe I.a Ingalaterrakoa

Eztebe I.a (Blois, c. 1096 – Dover, 1154ko urriaren 25a), Eztebe Bloiskoa (frantsesez: Étienne de Blois) ere deitua, 1135-1154 bitartean Ingalaterrako erregea izan zen.

## Bizitza

Gilen Konkistatzailearen biloba zen, Adela alabaren semea hain zuzen ere. Lurralde zabalak jaso zituen Ingalaterra, Normandia eta, ezkontzaz, Boulognen. Henrike I.aren heriotzaren ostean, honen alaba Matildek jaso beharko zuen koroa. Baroien batzarrak, aldiz, Ezteberen alde egin zuen, belaunaldi bat iraun zuen gerra zibila eraginez.
Haren garaian, normandiar monarkiak anarkia aldia izan zuen: nobleei ahalmen handiak eman zizkien, eta horrek haien burujabetasuna sendotu zuen. Matildek West Countryn gorte alternatiboa eratu zuen. Eztebek ezin izan zuen geldiarazi, eta baroiek, batzuetan baten alde, eta beste batzuetan bestearen alde jokatzen zuten. Azkenean akordioa lortu zen, eta Eztebek Matilderen seme Henrike onartu behar izan zuen Ingalaterrako erregegai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/11/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ Étienne de Blois (1097 env.-1154) roi d'Angleterre (1135-1154) Universalis.fr
* Datuak: Q60849
* Multimedia: Stephen of England / Q60849
# Eztebe III.a

Eztebe III.a (Sizilia, 723 - † ?, 772ko urtarrilaren 24a edo otsailaren 1a) Eliza Katolikoaren 94. Aita Santua izan zen 768 eta 772 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q320531
* Multimedia: Stephanus III / Q320531
# Eztebe II.a

Eztebe II.a (Erroma, 715 - † ibidem., 757ko apirilaren 26a) Eliza Katolikoaren 92. Aita Santua izan zen 752 eta 757 urteen bitartean.
Bizantziar Inperioaren menpean izateko azken aita santua izan zen (baita frankoen menpean izateko lehendabizikoa).

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q211789
* Multimedia: Stephanus II / Q211789
# Eztebe II.a Hungariakoa

Eztebe II.a Hungariakoa (hungarieraz: II István; kroazieraz: Stjepan II; eslovakieraz: Štefan II; 1101 – 1131ko udaberria) 1116-1131 urteetan Hungaria eta Kroaziako erregea izan zen. Bere mende zeuden lurrez jabeturiko txekiar eta veneziarren aurka gudukatu zen. Joan II.a Komneno enperadore bizantziarrak garaitu zuen. Béla II.a hautatu zuen bere ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/10/05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q82448
* Multimedia: Stephen II of Hungary / Q82448
# Eztebe III.a Moldaviakoa

Eztebe III.a Moldaviakoa edo Eztebe Handia (errumanieraz: Ștefan cel Mare; 1433 – Suceana, 1504ko uztailaren 2a) Moldaviako voivoda edo printzea izan zen 1457tik 1504ra.
Bogdan II.aren semea izan zen eta Moldavia gobernatu zuen berarekin batera. 1451n Bogdan bere anaia Petri III.a Aaronek hil zuen. Eztebek Hungaria eta Valakiara ihes egin zuen, eta Vlad Drakularen laguntzarekin Moldaviara itzuli eta osaba kanporatu zuen. 1457ko udan printze bezala gantzutua izan zen eta 1459an Poloniari eraso zion Kasimiro IV.a Jagellondarraren laguntza eragozteko Petri Aaroni.
1467an Matias I.a Hungariakoa erregeak Moldavia inbaditzea eragotzi zuen eta 1470ean Petri III.a Aaron garaitu eta exekutatu zuen. Gotorleku zaharrak berreraiki eta berriak eraiki zituen otomanietatik defendatzeko. 1473an sultanari zergak ordaintzeari utzi eta Valakiari eraso zion. 1475ean otomandarrak garaitu zituen Vasluiko guduan eta Sixto IV.a aita santuak "Athleta Christi" deitu zion.
Hala ere, otomandarren aurkako hainbat porroten ondoren, zerga ordaindu zuen 1486tik. Harrizko elizak eta monasterioak eraiki zituen Moldaviako estiloan. Bere azken urteetan seme Bogdan III.arekin gobernatu zuen.
Bere erregealdi luzea egonkortasuna izan zen Moldaviako historian, eta egungo errumaniarrek heroi nazionaltzat jotzen dute. Errumaniako Eliza Ortodoxoak kanonizatu zuen 1992an.
* Datuak: Q218134
* Multimedia: Ștefan III cel Mare / Q218134
# Eztebe III.a Hungariakoa

Eztebe III.a Hungariakoa (hungarieraz: III István; kroazieraz: Stjepan III; eslovakieraz: Štefan III; 1147 – 1172ko martxoaren 4a) 1162-1162 urteetan Hungaria eta Kroaziako erregea izan zen. Esteban III.a izenaz, erreinuaren jabe egin nahi izan zuen osabaren aurka borrokatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/10/05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q87051
* Multimedia: Stephen III of Hungary / Q87051